laion/Wikipedia-Exotic huggingface dataset:
סיטרואן קסנטיה

סיטרואן קסנטיה (בצרפתית : Citroën Xantia) היא מכונית משפחתית גדולה מתוצרת יצרנית הרכב הצרפתית סיטרואן אשר יוצרה בין השנים 2002–1993 בצרפת. בין השנים 2010–2001 יוצרו דגמי "סיטרואן קסנטיה" ב-איראן, ובין השנים 1997–1996 יוצרו בסין. יוצרו 1,528,800 יחידות. 5 נוסעים (בדגמי 5 דלתות האצ'בק). מנוע קדמי. מנועים : מנועי בנזין, מנועי דיזל. סוג הנעה : הנעה קדמית. מקדם גרר : 0.30 קיבולת מכל דלק : 65 ליטר. נפח תא מטען : 480 / 878 ליטר (דגם 5 דלתות הצ'בק), 512 / 1,690 ליטר (דגם סטיישן). בשנת 1994 זכה דגם "סיטרואן קסנטיה" במקום השני בפרס מכונית השנה באירופה. 5 דלתות האצ'בק. 5 דלתות - סטיישן. "1.6i" - דגמים בתצורה 5 דלתות הצ'בק : בסיסי, "LX", "SX" "1.8i" - דגמים בתצורה 5 דלתות הצ'בק : "LX", "SX" "2.0i" - דגמים בתצורות 5 דלתות הצ'בק, 5 דלתות סטיישן : "LX", "SX", "VSX", "16v VSX", "Turbo Activa", "16v SX" ,"Turbo VSX" "1.9 D" - דגמים בתצורות 5 דלתות הצ'בק, 5 דלתות סטיישן : "D", "DLX", "DLX" "1.9 TD" - דגמים בתצורות 5 דלתות הצ'בק, 5 דלתות סטיישן : "TD", "TD LX", "TD SX", "TD VSX" "1.8i 16v" - דגמים בתצורה 5 דלתות הצ'בק : "LX", "SX" "1.8 8v" - דגמים בתצורה 5 דלתות סטיישן "LX" "2.0i" - דגמים בתצורה 5 דלתות הצ'בק : "SX", "VSX" ""2.0i" - דגמים בתצורה 5 דלתות סטיישן : "SX" "2.0 Turbo" - דגמים בתצורה 5 דלתות הצ'בק : "Activa" "2.0 Turbo Estate" - דגמים בתצורה 5 דלתות סטיישן : "VSX" "1.9 SD" - דגמים בתצורה 5 דלתות הצ'בק : "LX" "1.9 TD" - דגמים בתצורות 5 דלתות הצ'בק, 5 דלתות סטיישן : "LX", "SX" "2.1 TD" - דגמים בתצורה 5 דלתות הצ'בק, 5 דלתות סטיישן : "SX", "VSX" "3.0i" - דגם בתצורות 5 דלתות הצ'בק : "Exclusive" "2.0HDi" - דגמים בתצורות 5 דלתות הצ'בק, 5 דלתות סטיישן : "Exclusive", "SX", ""LX "סיטרואן קסנטיה", שנת 1996 "סיטרואן קסנטיה", דגם " 1.8i SX", שנת 1999 "סיטרואן קסנטיה" "סיטרואן קסנטיה" "סיטרואן קסנטיה" "סיטרואן קסנטיה" - מבט לתא הנהג ו-לוח מחוונים "סיטרואן קסנטיה" - סטיישן "סיטרואן קסנטיה", שנת 1998 - סטיישן "סיטרואן קסנטיה" - מונית בגרסת סטיישן "סיטרואן קסנטיה" - ניידת משטרה בספרד סיטרואן מדיה וקבצים בנושא סיטרואן קסנטיה בוויקישיתוף סיטרואן קסנטיה, סרטון באתר יוטיוב סיטרואן קסנטיה, סרטון באתר יוטיוב סיטרואן קסנטיה, סרטון באתר יוטיוב היסטורית הרכבים של סין: סיטרואן XM, "סיטרואן קסנטיה" carnewschina.com/2012/05/12/china-car-history-the-very-rare-made-in-china-citroen-xm-xantia "סיטרואן קסנטיה" citroenet.org.uk/passenger-cars/psa/xantia/xantia "סיטרואן קסנטיה" - תמונות shutterstock.com/search/citroen+xantia "סיטרואן קסנטיה", דור שני car.info/en-se/citroen/xantia "סיטרואן קסנטיה" rac.co.uk/drive/car-reviews/citroen/xantia
Csrss.exe

csrss.exe (קיצור ל-Client/Server Runtime Subsystem) הוא רכיב מערכת חיוני במשפחת מערכות ההפעלה Windows NT של מיקרוסופט, שנכלל לראשונה בגרסת חלונות NT 3.11 ונכלל גם במערכות הפעלה מאוחרות יותר, והוא אחד מהתהליכים שאחראיים על מרחב המשתמש. התפקיד של רכיב זה במקור היה לספק מרחב משתמש לתת-המערכת Win32, שהיה אחראי, בין היתר, לספק ממשק עבודה גרפי (GDI) עבור הפעלת פקודות מערכת. החל מגרסה 4, רוב התפקודים האלו עברו לרמת הליבה כדי לשפר את ביצועיה הגרפיים של המערכת, וכיום הרכיב בעיקרו מספק ממשק עבודה עבור יישומי Win32 שפועלים בממשק שורת פקודה (Console applications), וכן מטפל באפשרויות כיבוי המחשב דרך ממשק המשתמש הגרפי. csrss.exe לרוב נקרא ביחד עם winlogon.exe על ידי smss.exe, תהליך שמופעל עם עליית מערכת ההפעלה ומחכה לפקודת כיבוי שנשלחת מהתהליכים האלו כדי לבצע כיבוי נאות. בחלונות ויסטה ומעלה נוצרים שני מופעים של התהליך, כאשר אחד מהם מטפל בעזרת התהליך conhost.exe במרחב שורת הפקודה של אותו המשתמש שמחובר למערכת כרגע, עם ההרשאות שלו. כיוון שזהו תהליך חיוני לפעולת המערכת, לא ניתן לסיים את פעולתו דרך מנהל המשימות. בגרסאות יותר חדשות של Windows (מויסטה והלאה), מנהל המשימות יתריע כי מדובר בתהליך מערכת קריטי ויבקש מהמשתמש אישור האם הוא מעוניין לסיים את פעולתו. סיום בלתי צפוי של התהליך, כמו במקרי תקלה או כאשר "הורגים" את התהליך דרך כלי חיצוני (Sysinternals Process Explorer למשל), או מקרה בו הקובץ נפגם, יגרום לתהליך האב smss להכריז לקרנל על תקלה בהליך האתחול, דבר שיסתיים במסך כחול עם הקוד c000021a ‏(STATUS_SYSTEM_PROCESS_TERMINATED) או עם הקוד 0x000000F4. בשל חיוניותו, נוזקות לא מעטות עשויות להתחזות לתהליך זה, כדי להסוות על פעולתן, ולהקשות על המשתמש להסירן. עם זאת, תרמיות אינטרנט רבות מבקשות להציג את התהליך הזה כוירוס ומבקשות מהמשתמש למחוק אותו. ידועים לא מעט מקרים על נוכלי אינטרנט, שהתחזו לבכירי מיקרוסופט ודרשו בפורומי התמיכה מהמשתמשים למחוק את התהליך מהמחשב שלהם בתואנת שווא כי מדובר בווירוס. MS Windows NT Kernel-mode User and GDI White Paper Catalin Cimpanu, Symantec Disavows Business Partner Caught Running a Tech Support Scam, softpedia (באנגלית)
הגיישהלום

הגיישהלום (בהונגרית: Hegyeshalom) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בהגיישהלום מספר התושבים נמצא בירידה. כך, בשנת 1990 חיו בכפר 3,644 תושבים, ובשנת 2019 רק 3,555 תושבים. בהגיישהלום חיו יהודים בתקופות זמן שונות ובשנת 1869 היו חמשת היהודים בכפר חלק מקהילת ראיקה. מדיה וקבצים בנושא הגיישהלום בוויקישיתוף אתר האינטרנט הרשמי של הגיישהלום (בהונגרית) (בהונגרית) נתוני הכפר באתר הלמ"ס ההונגרי תיעוד קהילת ראיקה באתר jewishgen מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
וירטואל בוי

וירטואל בוי (באנגלית: Virtual Boy) היא קונסולת משחקי וידאו שולחנית בעלת 32 סיביות, מבית "נינטנדו" משנת 1995. כששווקה לראשונה, נחשבה לקונסולת המשחקים הראשונה שלה סטריאוסקופיה דמוית תלת מימד. השחקן מניח את ראשו כנגד העינית כדי לראות תצוגה מונוכרומית אדומה. המשחקים משתמשים באפקט היסט כדי ליצור תחושת עומק. לאחר הפצת 22 משחקים, המכירות לא עמדו ביעדים, ובתחילת 1996, לאחר שנמכרו 770,000 אלף יחידות בלבד, הפסיקה נינטנדו את הפצתה של הקונסולה. ב-13 בנובמבר 1994 הציגו הניו יורק טיימס סקירה מקדימה של הווירטואל בוי. המערכת נחשפה רשמית למחרת בתערוכת שושינקאי של נינטנדו. נינטנדו ארצות הברית הציגה את הקונסולה בתערוכת האלקטרוניקה הצרכנית ב־6 בינואר 1995. הווירטואל בוי הופץ ביולי ביפן ובאוגוסט בצפון אמריקה עם מספר משחקים. בצפון אמריקה, נינטנדו העבירה עותק של הטניס של מריו עם כל קונסולה שנמכרה (כל אחת במחיר של 175 דולר). עד אמצע 1996 ירד המחיר ל-50 דולר ברשת בלוקבסטר. הקונסולה נחשבה לכישלון בעיקר בגלל חווית המשתמש ומיקום העיניות שגרם לשחקנים לכאבי ראש. עובדה מעניינת שאולי לא כולם יודעים על ה-Virtual Boy היא שבשלבי הפיתוח המוקדמים, הוא נועד בתחילה לכלול מצב מרובה משתתפים. הרעיון היה לאפשר לשחקנים לחבר מספר קונסולות יחד לחוויית משחק משותפת. עם זאת, בשל מגבלות טכניות והביצועים המסחריים הכוללים של המערכת, תכונת מרובי המשתתפים נזנחה בסופו של דבר לפני יציאת הקונסולה. בעקבות הביקורות השליליות נינטנדו הפסיקו את ייצור המשחקים יחסית מהר, ויצאו לו 22 משחקים בלבד. 3D Tetris Galactic Pinball Golf Innsmouth no Yakata Jack Bros Mario Clash Mario's Tennis Nester's Funky Bowling Panic Bomber Red Alarm SD Gundam Dimension War Space Invaders Virtual Collection Space Squash Teleroboxer V-Tetris Vertical Force Virtual Bowling Virtual Boy Wario Land Virtual Fishing Virtual Lab Virtual League Baseball Waterworld מדיה וקבצים בנושא וירטואל בוי בוויקישיתוף Markoff, John (1994-11-14). "Nintendo Counts on a New 'Virtual' Game". The New York Times (באנגלית אמריקאית). ISSN 0362-4331. נבדק ב-2021-10-04. Kohler, Chris. "Virtual Boy, Nintendo's Big 3-D Flop, Turns 15". Wired (באנגלית אמריקאית). ISSN 1059-1028. נבדק ב-2021-10-04. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
צבע לחיים

צבע לחיים הוא אלבום הסולו הרביעי של הראפר הישראלי סאבלימינל. האלבום יצא לאור בשנת 2017. האלבום יצא לאור ביוטיוב וברשתות הסטרימינג ב-16 במאי 2017, אם כי החל להימכר בחנויות ב-24 במאי. מן האלבום בלטו הסינגלים: "חלום של כל גבר", שהגיע למקום הראשון במצעד השבועי של מדיה פורסט וזכה להצלחה מסחרית רבה, ו"שרוטים", שהגיע למקום הראשון במצעד ההשמעות של מדיה פורסט אף הוא וזכה בפרס אקו"ם לשיר המושמע ביותר. שירי האלבום הופקו ברובם על ידי סאבלימינל עצמו, יחד עם מפיקים שונים, בהם אייל מזיג, יוסי מור, אבי בנדי ורובי פאייר. סאבלימינל* - צבע לחיים, באתר Discogs (באנגלית) רותי זוארץ, ‏חלום של כל גבר: סאבלימינל רק רוצה להתפייס ולאהוב, באתר מעריב אונליין, 15 באוקטובר 2015 דפנה ארד, "שרוטים" של סאבלימינל ועדן גבאי הוא השיר המושמע ביותר ברדיו בשנה החולפת, באתר הארץ, 4 באוקטובר 2016
זמן מת

בתורת הבקרה, זמן מת הוא עיכוב בין קבלת אות במבוא של מערכת לבין קבלת תגובה במוצא המערכת. להבדיל מזמן תגובה, זמן נובע מהשהייה של מדידת האות ולא מזמן התגובה של המערכת. השהיית המדידה יכולה לנבוע משיטת המדידה או מתופעות פיזיקליות, למשל זמן התגובה של חיישני טמפרטורה בסיסיים נובע ממשך מעבר החום. עבור מערכות מדידה המתעדות אירועים בדידים, לדוגמה גלאי חלקיקים, הזמן המת הוא הזמן אחרי כל אירוע שבמהלכו המערכת אינה מסוגלת לתעד אירוע אחר. דוגמה פשוטה לכך היא הזמן העובר בין צילום שתי תמונות במצלמה פשוטה או ברענון תמונת מכ"ם. זמן מת לרוב אינו רצוי במערכת משום שהוא גורם לעיכוב התגובה וכך עשוי לפגוע בביצועי המערכת. בנוסף להפחתת יעילות הגילוי, לזמן מת יכולות להיות השפעות אחרות, כגון יצירת פרצות אפשריות בהצפנה קוונטית. טומוגרפיית פליטת פוזיטרונים Dead time is the "how much delay" variable, Control guru, 2 April 2015 W. R. Leo (1994). Techniques for Nuclear and Particle Physics Experiments. Springer. pp. 122–127. ISBN 3-540-57280-5. Weier, H.; et al. (2011). "Quantum eavesdropping without interception: an attack exploiting the dead time of single-photon detectors". New Journal of Physics. 13 (7): 073024. arXiv:1101.5289. Bibcode:2011NJPh...13g3024W. doi:10.1088/1367-2630/13/7/073024. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
תהילים י'

תהילים י' הוא המזמור העשירי של תהילים. זהו מזמור לא חתום, שבו המשורר מתרעם על שליטת הרשעים בעולם. פסוקים א-יא: תיאור שליטת הרשעים בעולם, והאופן שבו הרשע מתעמר בחלשים. פסוקים יב-יח: קריאה לה' להכרית את הרשעים ולהושיע את הנפגעים. פסוק טז של המזמור נאמר כחלק מפסוקי דזמרא. הגמרא במסכת סנהדרין (ו, ב) מביאה כמה פירושים לפסוק ג - "וּבֹצֵעַ בֵּרֵךְ נִאֵץ ה'": לדעה אחת זהו גינוי לשופט המגיע לפשרה בדין, ואינו פוסק בגישת ייקוב הדין את ההר. לדעה נוספת (שאף נפסקת להלכה), פסוק זה מלמד שברכתו של גנב על גניבתו היא מאוסה. לדעה אחרת הפסוק נאמר על יהודה, שאמר בשעת מכירת יוסף "מַה בֶּצַע כִּי נַהֲרֹג אֶת אָחִינוּ וְכִסִּינוּ אֶת דָּמוֹ" (בראשית לז, כו). מרבית החוקרים רואים בפרק ט' ובפרק י' פרק אחד שנכתב יחד. הבסיס העיקרי לחיבור שני המזמורים הוא העובדה שבתחילת פרק י' אין כותרת חדשה. כמו כן, ניתן למצוא בשני המזמורים יחד שרידים של אקרוסטיכון אלפביתי. אמנם בפרקים שלפנינו סדר האלפבית מעט משובש, אך נראה שפרק ט' מכיל את ראשי הפסוקים באותיות א-י (ללא האות ד') ופרק י' מכיל את האותיות ק-ת. בין אלה לאלה ניסו החוקרים לשחזר את כל אותיות האלפבית החסרות. גם במקורות הקדומים יש שראו בשני המזמורים מזמור אחד. בתרגום השבעים שני המזמורים מופיעים כפרק אחד, וניתן להסיק שזו גם הגרסה שעמדה לפני חלק מחכמי ימי הביניים, כדונש בן לברט ורש"י. מדיה וקבצים בנושא תהילים י' בוויקישיתוף עולם התנ"ך, תהילים פרק ט רש"י, מסכת מגילה, דף י"ז, עמוד ב', ד"ה בפרשה, וראה שם בתוספות ד"ה ודוד. יוחנן קפאח, ‏"הדרכים למניית קמ"ז מזמורי תהילים", JSIJ‏ 14, 2018, עמ' 4–5.
הקורפוס ה-15 (בריטניה)

הקורפוס ה-15 של הצבא הבריטי היה קורפוס בריטי, אשר במהלך מלחמת העולם הראשונה לחם בחזית המערבית. הקורפוס הוקם במצרים ב-9 בדצמבר 1915 בפיקודו של הנרי הורן. הקורפוס השתתף בהגנה על תעלת סואץ, ובמרץ 1916 נשלח לצרפת, שם צורף לארמייה הרביעית של חיל המשלוח הבריטי. ביולי 1916 לחם הקורפוס שכלל את הדיוויזיות ה-7 וה-21 במהלך הקרב על הסום, תוך שכוחותיו סופגים אבדות כבדות. בשנת 1917 לחם הקורפוס בקרב איפר השלישי, ובשנת 1918 לחם במתקפת האביב ובמתקפת מאה הימים. לאחר סיום המלחמה פורק הקורפוס. הנרי הורן (דצמבר 1915 - ספטמבר 1916) ג'ון פיליפ דו קן (ספטמבר 1916 - אפריל 1918) בוואור דה ליל (אפריל 1918 - נובמבר 1918) הקורפוסים הבריטיים 1914-1918 (באנגלית)
Girls / Girls / Boys

"Girls / Girls / Boys" הוא שיר של הלהקה האמריקאית פאניק! אט דה דיסקו. השיר יצא לאור ב-7 באוקטובר 2013 כסינגל השלישי מאלבום האולפן הרביעי של הלהקה, Too Weird to Live, Too Rare to Die!. נכון לאוגוסט 2023, השיר הושמע למעלה מ-176 מיליון פעמים בספוטיפיי, ולמעלה מ-97 מיליון פעמים ביוטיוב. מידע על היצירה "Girls / Girls / Boys" באתר מיוזיק בריינז מילות השיר "Girls / Girls / Boys" באתר Genius סרטון השיר "Girls / Girls / Boys" באתר יוטיוב Girls / Girls / Boys, 2013-10-04, ארכיון מ-2023-06-25, נבדק ב-2023-08-06 Panic! At The Disco: Girls/Girls/Boys [OFFICIAL VIDEO], ארכיון מ-2023-03-18, נבדק ב-2023-08-06 Charts, Billboard GIRLS/GIRLS/BOYS, RIAA (באנגלית)
הר הארקנס (אנטארקטיקה)

הר הארקנס (באנגלית: Mount Harkness) הוא הר בהרי המלכה מוד, בשטח חסות רוס שבאנטארקטיקה. ההר ממוקם 3 קילומטרים דרומית לפסגות אורגן פייפס (שבהרי גות'יק). הר הארקנס מהווה חלק מהגדה המזרחית של קרחון סקוט. גובהו של ההר 1,900 מטרים מעל פני הים; ההר הוא ההר ה-2,494 בגובהו באנטארקטיקה. ההר התגלה על ידי הקבוצה הגאולוגית של משלחת בירד לחקר אנטארקטיקה; הקבוצה, בהנהגתו של קווין בלקברן (Quin Blackburn), הגיעה אל ההרים בדצמבר 1934. שמו של ההר הוצע על ידי אדמירל משנה ריצ'רד א. בירד, וניתן לו בעת גילויו. בירד הציע לקרוא להר על שמו של ברוס הארקנס (Bruce Harkness), חבר של ריצ'רד ס. ראסל ג'וניור (.Richard S. Russell, Jr) שהיה חבר בקבוצה הגאולוגית של משלחת בירד. הר הארקנס באתר הסקר הגאולוגי של ארצות הברית הר הארקנס באתר הגאזט האנטארקטי של ממשלת ניו זילנד הר הארקנס באתר הגאזט האנטארקטי של ממשלת אוסטרליה הר הארקנס באתר הגאזט האנטארקטי המשווה SCAR של ממשלת אוסטרליה מפת אזור הר הארקנס הר הארקנס באתר peakery (מרחקים לאתרים סמוכים) גאזט השמות האנטארקטיים הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי הר הארקנס אינו מהווה חלק מהרי גות'יק. לפי הגאזט האנטארקטי האוסטרלי, הגאזט האנטארקטי הניו זילנדי ומקור נוסף, גובהו של ההר 1,676 מטרים מעל פני הים הרי אנטארקטיקה לפי גובהם
פראן לבסטיק

פראן לבסטיק' (בסלובנית: Fran Levstik,‏ 28 בספטמבר 1831- 16 בנובמבר 1887 ליובליאנה) היה סופר, מחזאי ועיתונאי ופוליטיקאי סלובני. פראן לבסטיק נולד במשפחה של איכרים בקראינה תחתית, אז חלק מהאימפריה האוסטרית. בשנת 1854 הוא התחיל ללמוד תאולוגיה אך נאלץ לעזוב את הלימודים בעקבות האשמות לאי-מוסריות של שירים שפרסם באותה שנה. הוא היה בין הסופרים הסלובנים הבולטים של התקופה. יצירתו Martin Krpan z Vrha נחשבת לקלאסיקה של הספרות הסלובנית. לבסטיק היה בין המנהיגים הבולטים של תנועת "הסלובנים הצעירים" ובכך השפיע על דורות של סופרים סלובנים לרבות יוסיפ יורצ'יץ'. בנוסף לפרוזה, לבסטיק פרסם ספרי שירה ומחזות. בשנת 1863 לבסטיק מונה לעורך עיתון, אך העיתון נסגר כעבור שנה לאור ביקורת על השלטונות שפורסמו בעיתון. פראן לבסטיק היה עורך של מילון גרמני-סלובני. החל משנת 1872 הוא עבד בספרייה העירונית בליובליאנה. הוא נפטר בליובליאנה לאחר מחלה נפשית ממושכת. פרס לבסטיק לספרות ילדים מדיה וקבצים בנושא פראן לבסטיק בוויקישיתוף קורות חיים פראן לבסטיק, באתר Discogs (באנגלית)
האנה (זמרת)

אנה ולדימירובנה איבנובה (ברוסית: А́нна Влади́мировна Ивано́ва; נולדה ב-23 בינואר 1991), הידועה בשם הבמה האנה (Ханна), היא זמרת-יוצרת ודוגמנית רוסיה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 2018: Мысли. Часть 1 מדיה וקבצים בנושא האנה בוויקישיתוף אתר האינטרנט הרשמי של האנה (ברוסית) האנה, ברשת החברתית פייסבוק האנה, ביישום טלגרם האנה, ברשת החברתית אינסטגרם האנה, ברשת החברתית VK האנה, סרטונים בערוץ היוטיוב האנה, במסד הנתונים הקולנועיים IMDb (באנגלית) האנה, באתר אפל מיוזיק (באנגלית) האנה, באתר ספוטיפיי האנה, באתר סאונדקלאוד (באנגלית) האנה, באתר Last.fm (באנגלית) האנה, באתר MusicBrainz (באנגלית) האנה, באתר דיזר האנה, באתר Yandex.Music (ברוסית) האנה, באתר Discogs (באנגלית) האנה, באתר Genius Рецензия: Ханна - «Мысли. Часть 1», intermedia Ханна выпустила дебютный альбом, tbeauty
אומלופ הט ניוסבלד לנשים

אומלופ הט ניוסבלד לנשים (בהולנדית: Omloop Het Nieuwsblad-vrouwen) הוא מהדורת הנשים של מרוץ האומלופ הט ניוסבלד, מרוץ אופני כביש חד-יומי שנערך בבלגיה. מרוץ הנשים מתקיים מאז שנת 2006. המרוץ נוסד בשנת 2006, כ-61 שנה לאחר היווסדו של מרוץ הגברים. במהדורה הראשונה שכללה 86 קילומטרים והוזנקה מדירלייק, כשהסתיימה בדינזה. סוזן דה חוד ההולנדית ניצחה בה, כשהיא מקדימה את מרים מלחרס-ואן פופל ההולנדית ואת טניה הנס הגרמנית. שיאניות הניצחונות במרוץ הן סוזן דה חוד, שניצחה כאמור ב-2006 וגם ב-2009, אמה יוהנסון, שניצחה ב-2010–2011, אנה ואן דר ברחן (2015, 2021) ואנמיק ואן פלוטן (2020, 2022). המרוץ מהווה חלק מקלאסיקות האביב של הנשים, ונחשב לאחד מהחשובים שבהם, כשהוא כולל קטעים על אבני מרצפות לאורך המרוץ. בדומה לגברים, גם מהדורת הנשים נחשבת למרוץ הפותח של עונת הקלאסיקות. הוא מתקיים באותו היום של מרוץ הגברים, אך יותר מוקדם. ב-2016 הפך לחלק מסבב מרוצי הוורלד של הנשים. אורכו של מסלול הנשים הוא כ-120 קילומטר (לעומת כ-200 קילומטר במרוץ הגברים). אולם, בשנים האחרונות 60 הקילומטרים האחרונים במרוץ זהים בשני המרוצים, כולל המעלה המפורסם, המור ון חררדסברגן, המרוחק כ-20 ק"מ מקו הסיום בעיר נינובה. אומלופ הט ניוסבלד מדיה וקבצים בנושא אומלופ הט ניוסבלד לנשים בוויקישיתוף אתר האינטרנט הרשמי של אומלופ הט ניוסבלד לנשים
יער ברנווד

יער ברנווד (באנגלית: Bernwood Forest) הוא שטח באנגליה שבממלכה המאוחדת. הוא היה אחד מכמה יערות בממלכת אנגליה העתיקה. השטח השמור נוצר על פי ההערכה כשמורת ציד מלכותית למלכים האנגלו-סקסונים במאה ה-10, כאשר הם החזיקו בבעלותם ארמון בבריל (אנ') הסמוכה, והיה מקום אהוב על אדוארד המודה, שנולד באייסליפ (אנ') הסמוכה שבאוקספורדשייר. משנת 1217 לערך ועד המאה ה-17 בוראו עצי היער בצורה הדרגתית. המלך הנרי השני (מלך בשנים 1154–1189) הכין מפה של היער, המסייעת גם היום לקביעת גבולותיו העתיקים של השטח; מטרת שרטוט המפה הייתה לחלק את שטח היער בין אציליו. במאה ה-16 נערכה מפה נוספת של היער, ששטחו צומצם עד מאוד. המפה נערכה בחסות הכתר, כדי להעריך אילו הכנסות ניתן להפיק ממכירת היער. בתקופת שלטונו של המלך ג'יימס הראשון (1603–1625) איבד היער את מעמדו המלכותי ונעלם לחלוטין. כיום השם מתייחס לאזור ששטחו 400 קילומטרים רבועים בבקינגהאמשייר ובאוקספורדשייר, שבו שכן היער בתקופת המלך הנרי השני. הגבולות המשוערים של האזור נמצאים בשטח שבו זורם נהר אוז הגדול, יובליו פדברי (אנ') וקליידון והנהר תיים (אנ'), יובל של נהר התמזה. יער ברנווד המודרני הקטן בבקינגהאמשייר משתרע על פני קילומטר רבוע בלבד, והוא סמוך לחורשת הל, יער יורק, יער אוקלי ויער שבינגטון. כחלק משמורת טבע מסוג אתר עם עניין מדעי מיוחד (אנ') בשם "מקבץ יערות שבינגטון", חיים ביער מגוון רחב של חיות בר, והוא אחד מאתרי הפרפרים החשובים ביותר בבריטניה. לרשות האחראית על השמורה, נציבות היערנות (אנ'), הייתה במקור גישה מסחרית בלבד לשמורה. עד סוף שנות השישים נעשה בשטחה ריסוס אווירי של חומרי הדברה, ולבסוף ננטעו עצי אלון מסחריים. יער הולי (אנ'), יער הולטון (אנ'), יער סטנטון הגדול (אנ') ויער ווטרפרי (אנ'), כולם באוקספורדשייר, ויער הם הום-קאם-המגרין (אנ') בבקינגהאמשייר, גם הם שרידים של יער ברנווד שהם שמורות טבע מסוג "אתר עם עניין מדעי מיוחד". מדיה וקבצים בנושא יער ברנווד בוויקישיתוף יער ברנווד באתר Buckinghamshire County Council מדריך בברנווד באתר Buckinghamshire County Council "Shabbington Woods Complex [SSSI citation]" (PDF). Natural England. 1981. אורכב מ-המקור (PDF) ב-1 בינואר 2015. {{cite web}}: (עזרה) Forestry Commission information "Ham Home-cum-Hamgreen Woods citation" (PDF). Sites of Special Scientific Interest. Natural England. אורכב מ-המקור (PDF) ב-4 במרץ 2016. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יער ברנווד".
קרחון גריפית'

קרחון גריפית' (באנגלית: Griffith Glacier) הוא קרחון יובלי, בהרי הייז, בהרי המלכה מוד, בשטח חסות רוס, שבאנטארקטיקה. הקרחון זורם לכיוון מערב; ומנקז את כיפת ביקון, רמת קליפורניה ואת מתלול ווטסון. הקרחון נשפך אל קרחון סקוט בין הר מקרצ'ר והר מיקס. הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1963. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של לוטננט קומנדר פיליפ. ג'י. גריפית' (Philip G. Griffith), שפיקד על טיסות צילום במהלך מבצע הקפאה עמוקה בעונת המחקר (הקיץ האנטארקטי) 1966- 1967. קרחון גריפית' באתר הסקר הגאולוגי של ארצות הברית קרחון גריפית' באתר הגאזט האנטארקטי של ממשלת אוסטרליה קרחון גריפית' באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מקרחון גריפית' לאתרים סמוכים גאזט השמות האנטארקטיים הרשמי של ארצות הברית מידע גאוגרפי והיסטורי
גיל בני

גיל בני (נולד ב-27 באוקטובר 1998) הוא כדורסלן ישראלי, המשחק בעמדת הרכז בהפועל גלבוע גליל מליגת העל. בני נולד וגדל בעיר רעננה והא בנו של שחקן הכדורגל ארז בני. הוא משחק כדורסל החל מגיל שש. שיחק במחלקת הנוער של מכבי רעננה החל מגיל הקט-סל ועד למעבר לקבוצת הבוגרים. בעונת 2011/2012 הוביל כקפטן את קבוצת ילדים א' לאומית לזכייה בגביע המדינה הראשון של מחלקת הנוער במועדון. בעונת 2013/2014 תחת המאמן רון נווה זכה עם קבוצת הנערים באליפות המדינה ובגביע המדינה לנוער, שנה לאחר מכן בעונת 2014/2015 זכה עם הקבוצה באליפות נוער נוספת. בתיכון למד במגמת הכדורסל של מטרו-ווסט ברעננה עמה זכה בעונת 2014/2015 במקום הראשון בגמר ליגת העל לתיכונים, הנבחרת זכתה באותה שנה במקום השלישי באליפות העולם לתיכונים שנערכה בצרפת. עונתו הראשונה בקבוצת בוגרים הייתה עונת 2016/2017 בקבוצת עירוני רעננה מהליגה הלאומית בכדורסל. בעונת 2018/2019 בשנתו השלישית בבוגרים קיבל לידיו את תפקיד קפטן הקבוצה. בתום העונה חתם בקבוצת הפועל גלבוע גליל מליגת העל. בתום שתי עונות בגלבוע חתם לקראת עונת 2021/22 לשנתיים בקבוצת הפועל תל אביב. בעונת 2021/22, עקב פציעתו של קפטן הקבוצה בר טימור, קיבל בני ממאמנו דני פרנקו יותר ויותר דקות וגם מקום בחמישייה הפותחת של הקבוצה באותה עונה. בני נעשה אהוד מאוד על ידי הקהל בזכות ההגנה המצוינת שלו ובזכות האנרגיות ורמות האינטנסיביות שבהם בני משחק את המשחק. ב-2 ביולי 2023 הודיעה הפועל תל אביב על הארכת חוזהו של בני בשנתיים נוספות ב-30 ביוני 2024 חתם בני בהפועל גלבוע גליל. ביולי 2017 זכה עם נבחרת העתודה של ישראל בכדורסל במקום השני באליפות אירופה בכדורסל עד גיל 20 שנערכה ביוון. ביולי 2018 זכה כקפטן נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בגרמניה. באליפות רשם ממוצע מרשים של 13 נקודות, 3.1 ריבאונדים ו־1.9 אסיסטים. בפברואר 2019 ערך את הופעת הבכורה שלו במדי נבחרת ישראל בכדורסל בהופעה מול גרמניה במסגרת מקדמות אליפות העולם. בפברואר 2023 זומן לנבחרת הבוגרת לראשונה ביוני 2022 זומן לנבחרת 3x3 והעפיל עמה לאליפות אירופה. אליפות המדינה (נוער) (2) מכבי רעננה - 2013/2014, 2014/2015 אליפות ליגת העל לתיכונים - מטרו-ווסט - 2014/2015 מקום 3 באליפות העולם לתיכונים - מטרו-ווסט - 2015 אליפות אירופה עד גיל 20 - נבחרת ישראל עד גיל 20 - 2018 פרופיל, באתר eurobasket פרופיל, באתר פיב"א אור שקדי‏, כדורסל תיכונים: מטרווסט רעננה זכתה במדליית הארד באליפות העולם, באתר וואלה, 24 באפריל 2015 יעקב מאיר, גיל בני חתם בהפועל תל אביב, באתר ישראל היום, 13 ביולי 2021 אור שקדי‏, גיל בני חתם לשנתיים נוספות בהפועל תל אביב, באתר וואלה, 2 ביולי 2023 ברק חקלאי, ביג בני, באתר "ידיעות אחרונות", 26 ביולי 2018 אור שקדי‏, ההפתעה של עודד קטש: גיל בני בסגל הסופי למשחק נגד נבחרת גרמניה, באתר וואלה, 20 בפברואר 2019 יעקב מאיר, נתנאל ארצי, גיל בני וגור לביא בסגל של נבחרת ישראל 3X3, באתר ישראל היום, 24 במאי 2022
קולחודופושי

קולחודופושי (בדיבהי: ކުޅުދުއްފުށި) הוא אי ועיר הבירה של אטול הא דאלו שבאיים המלדיביים. האי נמצא כ-275 ק"מ ממאלה, בירת האיים המלדיביים. האי הוא אחד מהאיים הגדולים והמאוכלסים ביותר בחלק הצפוני של האיים המלדיביים. קולחודופושי היא הבירה הכלכלית של צפון האיים המלדיביים. תושבי העיר והיישובים הסובבים אותה מועסקים לרוב בענפי השירות או התוצרת, וביניהם שוק השבת המקומי, שוק שמתקיים בכל שבת בדרך בנדרה. בשוק זה, ניתן להשיג מוצרים חקלאיים מקומיים ואוכל ביתי. מאות תושבי האי תילאדהונמאטי (אנ') מבקרים את העיר בעיקר למטרת קניות ועסקים, בעיקר בשבתות. אנשי האי ידועים בשל דיג כרישים, עבודות נפחות, ייצור חבלים, בניית סירות ועבודות בספינות מטען שמתקיימים באי. מאז 9 באוגוסט 2019, על האי פועל שדה התעופה קולחודופושי (אנ'). באי פועל בית החולים קולחודופושי המשרת את תושבי האי ותושבי האיים הסמוכים. "Table PP5: Resident Population by sex, nationality and locality (administrative islands), 2014" (PDF). Population and Households Census 2014. National Bureau of Statistics. p. 33. נבדק ב-10 באוגוסט 2018. {{cite web}}: (עזרה) Kulhudhuffushi, Kulhudhuffushi (באנגלית) "Coordinate Distance Calculator". Boulter.com. נבדק ב-10 באוגוסט 2018. {{cite web}}: (עזרה) SkyVector: Flight Planning / Aeronautical Charts, skyvector.com Maldives Times Article (אורכב 09.08.2019 בארכיון Wayback Machine) ערך זה הוא קצרמר בנושא איים ובנושא יישובים. אתם מוזמנים לתרום לוויקיפדיה ולהרחיב אותו.
אדו סיטי

אדו סיטי (בדיבהי: އައްޑޫ) היא עיר שנמצא באטול הא דאלו שבאיים המלדיביים. הטמפרטורה הממוצעת היא 25 מעלות צלזיוס. החודש הכי חם הוא אפריל (28 מעלות צלזיוס). החודש הכי קר הוא אוגוסט (20 מעלות צלזיוס). כמות המשקעים הממוצעת היא 2,815 מילימטרים בשנה. חודש דצמבר הוא החודש שיש בו הכי הרבה גשם (391 מ"מ גשם), וחודש יוני הוא החודש שיש בו הכי פחות גשם (103 מ"מ גשם). מדיה וקבצים בנושא אדו סיטי בוויקישיתוף אתר האינטרנט הרשמי של אדו סיטי Addu City, Addu City (באנגלית) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים באסיה. אתם מוזמנים לתרום לוויקיפדיה ולהרחיב אותו.